**Školský klub detí, Škultétyho 2326/11, Topoľčany ako súčasť**

**Základnej školy, Škultétyho 2326/11, Topoľčany**



**Školský poriadok ŠKD**

**Platnosť od:** 05.09.2016

**Platnosť do:** 31.08.2017

**Vydáva:** Školský klub detí, Škultétyho 2326/11, Topoľčany ako súčasť

Základnej školy, Škultétyho 2326/11,Topoľčany

**1. Všeobecné ustanovenia**

* školský klub detí je školským výchovno-vzdelávacím zariadením,
* zabezpečuje pre deti, ktoré plnia nenáročnú činnosť podľa výchovného programu školského zariadenia zameranú na ich prípravu na vyučovanie a na uspokojovanie a rozvíjanie záujmov detí v čase mimo vyučovania a podľa požiadavky rodičov aj v čase prázdnin,
* školský klub detí riadi riaditeľka školy a vedúca vychovávateľka,
* riaditeľka školy a vedúca vychovávateľka určujú počet oddelení podľa počtu prihlásených žiakov na pravidelnú dochádzku,
* výchovno-vzdelávaciu činnosť organizujú vychovávateľky v jednotlivých oddeleniach.

**2. Prijímanie detí do ŠKD**

Deti do školského klubu detí (ŠKD) prijíma riaditeľka školy. Prednostne sa prijímajú deti prvého stupňa - primárneho vzdelávania - úroveň ISCED 1. Ak má škola, školské zariadenie dostatočné priestorové, personálne, materiálno-technické vybavenie, môžu byť po zvážení prijaté aj deti z vyšších ročníkov (druhý stupeň - nižšie stredné vzdelávanie – úroveň ISCED 2).

* dieťa je prijímané na základe písomnej žiadosti zákonného zástupcu,
* žiadosť je potrebné dať najneskôr do 5. septembra v danom školskom roku,
* deti 1. ročníka sa predbežne prihlasujú pri zápise do 1. ročníka – zoznam sa aktualizuje na začiatku školského roka,
* dieťa sa zaraďuje do ŠKD na štyri školské roky, (odhlásenie dieťaťa: na základe písomnej odhlášky z klubu)
* na základe predložených písomností riaditeľstvo vydá rodičovi Rozhodnutie o prijatí do ŠKD a vychovávateľka vyplní Osobný spis dieťaťa, ktorý podlieha ochrane osobných údajov.

**Rodič je povinný**:

* **odovzdať** vychovávateľke údaje o dĺžke pobytu v ŠKD, o odchode dieťaťa a spôsobe odchodu,
* **oznámiť písomne** každú neprítomnosť dieťaťa v ŠKD resp. nejakú odchýlku v dennej dochádzke s uvedením dátumu zmeny, presnú hodinu odchodu dieťaťa z ŠKD a s vlastnoručným podpisom,
* **uhrádzať** poplatok:

Určenie výšky finančných príspevkov na čiastočnú úhradu nákladov na činnosti

školského klubu detí

Mesto Topoľčany v zmysle § 11 ods. 4 písm. e) zákona SNR č. 369/1990 Zb. o obecnom zriadení v znení neskorších predpisov a v súlade s ustanovením § 114 ods. 6 zákona NR SR č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov **určuje výšku mesačného príspevku** na čiastočnú úhradu nákladov na činnosti školského klubu detí v sume nachádzajúcej sa vo finančnom rozpätí:

**7,00 € - 14,00 €**

Konkrétnu výšku mesačného príspevku na čiastočnú úhradu nákladov na činnosti školského klubu detí ako súčasti školy určí riaditeľ/-ľka príslušného školského klubu detí ako súčasti školy. **Školský klub detí, Škultétyho 2326/11, Topoľčany ako súčasť Základnej školy, Škultétyho 2326/11, Topoľčany** -  **13,00 €.**

**Základná škola určuje termín úhrady príspevku:**

Tento príspevok sa uhrádza **vopred do 7. dňa príslušného kalendárneho mesiaca,**

**za ktorý sa príspevok uhrádza**.

Mesačný príspevok v školskom klube detí sa neuhrádza, ak zákonný zástupca dieťaťa

o to písomne požiada a zároveň predloží doklad o tom, že je poberateľom dávky

hmotnej núdzi a príspevkov k dávke v hmotnej núdzi.

**Odhlásenie detí**

* ak rodič odhlási dieťa z činnosti v klube v priebehu mesiaca, **nemá nárok na vrátenie poplatku,**
* zákonný zástupca odhlási dieťa **formou žiadosti**, najneskôr 3 dni pred ukončením ešte platného mesiaca,
* ukončenie dochádzky do ŠKD **sa uskutoční po podaní žiadosti o odhlásenie.**

**3. Práva a povinnosti detí a ich zákonných zástupcov v klube**

Dieťa má právo na:

* rovnoprávny prístup ku vzdelávaniu,
* individuálny prístup rešpektujúci jeho schopnosti, možnosti, nadanie a zdravotný stav,
* úctu k jeho vierovyznaniu, svetonázoru, národnostnej a etnickej príslušnosti,
* výchovu v bezpečnom a hygienicky vyhovujúcom prostredí,
* organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
* úctu k svojej osobe,
* zabezpečenie ochrany proti násiliu,
* informácie týkajúce sa jeho osoby,
* dieťa so ŠVVP má právo na výchovu s využitím špecifických foriem a metód.

Dieťa je povinné:

* neobmedzovať svojím konaním práva ostatných osôb,
* dodržiavať školský poriadok školy a školského klubu a iné vnútorné predpisy,
* konať tak, aby neohrozovalo svoje zdravie, bezpečnosť, ale aj zdravie a bezpečnosť iných osôb zúčastňujúcich sa na výchove a vzdelávaní,
* ctiť si ľudskú dôstojnosť svojich kamarátov, zamestnancov klubu, školy,
* rešpektovať a dodržiavať pokyny zamestnancov klubu, školy.

Zákonný zástupca dieťaťa má právo:

* oboznámiť sa s výchovno-vzdelávacím programom klubu a školským poriadok ŠKD,
* byť informovaný o výchovno-vzdelávacích výsledkoch svojho dieťaťa,
* na poskytnutie poradenských služieb vo výchove svojho dieťaťa,
* zúčastňovať sa, spolupracovať, pomáhať pri tvorbe aktivít výchovného a záujmového charakteru po predchádzajúcom súhlase riaditeľky školy, vedúcej vychovávateľka ŠKD a vychovávateľky daného oddelenia,

Zákonný zástupca je povinný:

* vytvoriť podmienky pre dieťa na prípravu na výchovu, vzdelávanie,
* dodržiavať podmienky výchovno-vzdelávacieho procesu svojho dieťaťa určené školským poriadkom ŠKD,
* informovať o zmene zdravotnej spôsobilosti dieťaťa, zdravotných problémoch alebo iných závažných skutočnostiach,
* nahradiť škodu, ktorú dieťa úmyselne zavinilo,
* dôvody neprítomnosti oznámiť, neprítomnosť dieťaťa na výchove a vzdelávaní doložiť dokladmi v súlade so školským poriadkom,
* oznámiť všetky dôležité skutočnosti, ktoré by mohli ovplyvniť výchovu a správanie dieťaťa.

**4. Prevádzka a vnútorný poriadok klubu**

1. Na začiatku školského roka vychovávateľka poučí deti o vnútornom poriadku školy,

školskom poriadku ŠKD, bezpečnosti pri práci, dodržiavaní zásad hygieny.

2. O poučení urobí  vychovávateľka záznam v Triednej knihe ŠKD.

3. Každú organizovanú činnosť s deťmi mimo areálu školy ohlási vychovávateľka

vedúcej vychovávateľke, vedeniu školy a rodičom dieťaťa.

4. V ŠKD rešpektujeme práva dieťaťa.

5. Vyžadujeme aj plnenie povinností – dodržiavanie poriadku školy a školského poriadku

ŠKD.

6. Všetky písomné žiadosti a tlačivá musia byť podpísané rodičom.

7. Nosenie drahých a nebezpečných predmetov do ŠKD je zakázané.

8. Dieťa v klube musí mať prezuvky.

9. Doporučujeme označiť deťom osobné veci (vetrovku, kabát, bundu, prezuvky,

topánky), z dôvodu zámeny, krádeže a pod.

10. Straty z uzamknutých priestorov vybavuje rodič v spolupráci s vychovávateľkou. Za

straty, ktoré vznikli nedodržaním pokynov, škola neručí.

11. **Rodič čaká na dieťa na chodbe, nevchádza do triedy – iba vo veľmi**

**súrnom prípade.**

**Učíme deti k samostatnosti, zodpovednosti !**

**4.1. Prevádzka oddelení, schádzanie, rozchádzanie detí**

**Prevádzka** oddelení (režim dňa):

ŠKD ponúka rannú prevádzku od 600 hod. a  popoludňajšiu činnosť podľa skončenia vyučovania detí v triedach. Deti podľa rozdelenia prichádzajú do jednotlivých oddelení.

Činnosť ranná

600 - 745 Príchod detí, hry, individuálna činnosť, odchod do tried na vyučovanie

Ranné oddelenia: od 600  v triede 1.A

od 630 v triede 2.B

od 700 v  herni

Činnosť po skončení vyučovania

1140/1235/1330 Sústredenie detí v jednotlivých oddeleniach ŠKD - podľa

ukončenia vyučovania, osobná hygiena, príprava na obed

1140 – 1330 Obed

- činnosti v oddeleniach podľa rozvrhu

1500 – 1515  Olovrant

1515 – 1710  Činnosti v oddeleniach podľa rozvrhu a schádzanie detí na

spoločnú činnosť do 1710 h. v herni.

V jednotlivých oddeleniach podľa „Rozvrhu týždennej činnosti v ŠKD“ výchovno-vzdelávaciu činnosť tvoria po sebe nasledujúce činnosti:

* Oddychová, relaxačná činnosť
* Rekreačná činnosť a Tematická oblasť výchovy
* Príprava na vyučovanie
* Spontánne hry, čítanie, individuálna činnosť

**Schádzanie**  detí:

* za bezpečnosť detí v ŠKD zodpovedá od príchodu do klubu až do odchodu z neho

vychovávateľka ŠKD alebo zastupujúca osoba,

* do oddelení v rannej činnosti deti prichádzajú podľa zápisu, prihlásenia v triednej knihe a podľa potreby pre daný deň,
* v zimnom období, chladnom počasí pred vyučovaním umožníme ráno dochádzajúcim deťom a tým, ktoré prichádzajú skoro ráno pobyt v klube,
* do oddelení po skončení vyučovania deti prichádzajú podľa rozdelenia, zúčastňujú sa pripravovaných aktivít podľa rozvrhu výchovných činností,
* ak sú vytvorené oddelenia z viacerých tried, príchod detí do ŠKD zabezpečuje učiteľ,

ktorý má poslednú vyučovaciu hodinu.

Deti 2. stupňa po skončení vyučovania prichádzajú do klubu samé.

**Rozchádzanie (odchody)** detí:

* dieťa je uvoľňované z klubu podľa písomného záznamu od rodičov,
* zákonný zástupca je povinný písomne uviesť, ktorým osobám možno dieťa vydať

(v súlade so zákonom), resp. pri zmene preukázať sa súdnym rozhodnutím,

* všetky zmeny zákonný zástupca oznamuje písomne,
* za odchod dieťaťa z ŠKD zodpovedá vychovávateľka, ktorá odovzdá dieťa rodičom; za dieťa, ktoré ide domov samo, **zodpovedá po opustení priestorov klubu, školy - rodič,**
* **odchody detí na základe telefonickej žiadosti – len vo veľmi výnimočných situáciách**, (odchod sa písomne zaznamená do evidenčného zošita: t. č., čas a stručný obsah hovoru),
* **dieťa môže použiť mobil iba v odôvodnených prípadoch so súhlasom vychovávateľa,**

- za deti, ktoré sa v čase prevádzky klubu zúčastňujú súťaží, vystúpení - na základe

súhlasu vydaného riaditeľkou školy zodpovedá poverený pedagogický pracovník,

ktorý ich doprevádza na danú súťaž, vystúpenie a prinesie ich späť do klubu,

* **prísny zákaz vstupu rodičov** do budovy, rodičia čakajú na svoje deti vonku, vychovávateľ ich uvoľňuje na základe písomnej dohody - odchodov z klubu !

**4.2. Organizácia v oddelení**

* výchovno-vzdelávacia činnosť je zameraná na činnosť oddychového, rekreačného

a odpočinkového charakteru a prípravy na vyučovanie,

* dodržiava sa pravidelné striedanie oddychovej činnosti a aktivít tematických oblasti výchovy (TOV) a s aktivitou súvisiacou s prípravou na vyučovanie,
* počet detí v oddelení: podľa rozhodnutia riaditeľa školy, (počet detí sa môže v jednotlivých oddeleniach znížiť, zvýšiť - po zvážení pri delení tried do oddelení),
* činnosť je riadená Rozvrhom týždenných činností, režimom dňa,
* v čase určenom na prípravu na vyučovanie si deti podľa pokynov starostlivo vypracujú úlohy, opakujú učivo – vychovávateľka je zodpovedná za správnosť úlohy vtedy, ak dieťa celú úlohu vypracuje v klube (dokončí ju),
* v oblasti rekreačného charakteru – vychádzkami, pobytom vonku, športovými aktivitami umožniť deťom, čo najviac voľného času tráviť pohybom,
* na všetky činnosti majú deti možnosť využívať školský dvor, počítačovú učebňu, školskú knižnicu, čitáreň, herne a zariadenia mimo školy, klubu – podľa zváženia vychovávateľky,
* vychovávateľka aspoň jeden deň vopred oboznámi rodičov o činnostiach, ktoré sa konajú mimo klubu, školy.

**Organizácia v jedálni**

* Súčasťou výchovnej činnosti v každom oddelení je aj stravovanie detí v školskej jedálni, deti prichádzajú do jedálne slušne, správajú sa ticho, správne stolujú,
* odhlasovanie z obedov zabezpečujú rodičia**.**

**4.3. Pobyt detí vonku**

- pri hrách, športových aktivitách je vychovávateľka povinná poučiť deti o bezpečnosti,

* so športovým náradím deti pracujú len pod dozorom vychovávateľky,
* po dohode s rodičom umožní vychovávateľka deťom prezliekať sa do športového odevu,
* pri vychádzkach, výletoch a iných podujatiach mimo objektu školy, klubu zodpovedá vychovávateľka za deti až do ich rozchodu pred objektom školy,
* v prípade úrazu poskytne vychovávateľka prvú pomoc, oznámi to vedeniu školy, informuje rodiča, spíše záznam o školskom úraze. **Pri poskytovaní prvej pomoci zabezpečí bezpečnosť ostatných detí.**

**4.4. Organizácia záujmovej (krúžkovej) činnosti v CVČ v škole a mimo**

**školy**

* odchod detí do záujmových krúžkov mimo klubu, školy je umožnený po  **písomnom** **nahlásení** rodičov (do ZUŠ, športových klubov...),
* počas konania záujmovej činnosti – záujmových krúžkov, prípravy na súťaže a pod. uskutočňovaných v budove školy: **vyučujúci,** **vedúci útvaru preberajú** deti od vychovávateliek **osobne** do svojej zodpovednosti a po skončení činnosti deti **osobne** **odovzdajú** do oddelenia vychovávateľke.

**4.5. Organizácia prevádzky klubu v čase školských prázdnin**

* prázdninová činnosť bude pripravovaná podľa záujmu zo strany rodičov a detí,
* pre činnosť je potrebný **minimálny počet 25 detí**.
* plán práce prázdninovej činnosti bude pripravený podľa potreby.

**5. Podmienky na zaistenie bezpečnosti a ochrany zdravia detí**

**Pravidlá bezpečného pobytu v ŠKD**

1. V ŠKD si  dávam si pozor na svoje veci, pomôcky, pracovné miesto udržujem v poriadku

2. Dodržujem hygienické zásady, návyky.

3. Na obed a z obeda odchádzam v sprievode pani vychovávateľky a počas obeda

nezabúdam na slušné stolovanie.

4. Ak sa necítim dobre alebo sa zraním, okamžite to hlásim pani vychovávateľke.

5. Nikdy svojvoľne neopúšťam triedu, v prípade odchodu oznámim dôvod pani

vychovávateľke.

6. K vybaveniu, zariadeniu a pomôckam sa správam šetrne.

7. S nožnicami a inými ostrými predmetmi pracujem maximálne opatrne, pod dohľadom

dospelej osoby (nezabúdam na bezpečnosť pri práci).

8. Nemanipulujem s elektrickými zariadeniami, so žalúziami a oknami.

9. Pri pobyte mimo budovy sa riadim pokynmi pani vychovávateľky, nikdy sa od nej

nevzdialim.

10. V priestoroch školy nebehám, nenaháňam sa, správam sa bezpečne.

11. Pri odchode zo ŠKD odložím vypožičané hračky a iné potreby na pôvodné miesto.

12. Počas celého pobytu v ŠKD nezabúdam na „čarovné slovíčka “ , priateľstvo, úctu a

vzájomnú toleranciu – aj pri hrách, voľnej činnosti a domácej príprave (písanie

domácich úloh...).

**6. Záverečné ustanovenia**

Školský poriadok spracovaný podľa platných predpisov:

* Vyhlášky Ministerstva školstva Slovenskej republiky č. 306/2009 Z.z. o školskom klube detí, školskom stredisku záujmovej činnosti...,
* Zákona č. 245/2008 Z.z. o výchove a vzdelávaní (školský zákon),
* vnútorného poriadku školy,
* školského poriadku školy.

Je to otvorený dokument, ktorý je možno podľa potreby dopĺňať.

Školský poriadok prerokovaný a schválený na zasadnutí MZ ŠKD dňa 12. 9. 2016,

s účinnosťou od 05.09.2016.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Monika Klamárová Mgr. Mária Bezáková

zástupkyňa pre I. stupeň ZŠ riaditeľka školy